tartuNLP/wikipedia-smugri-20251201 huggingface dataset:
Dzirnavas (Ugāle vald)

Dzirnavas (vanasti ka Ugāles dzirnavas) on küla ("mazciems") Lätis Ventspilsi piirkonnas Ugāle valla idaosas. Dzirnavas jääb valla keskusest Ugālest 8,2, piirkonna keskusest Ventspilsist 46,3 ja Riiast 148,3 kilomeetri kaugusele.
Küla asub Engure jõe vasakul kaldal ja on tekkinud Ugāle kõrtsi ning veskikoha juurde. Ajalooline küla paiknes jõe mõlemal kaldal, tänapäeval eraldab jõgi küla ajalooliselt selle alla kuulunud Usma valda jäävast osast, mis on tänapäeval administratiivselt eraldiseisev Dzirnavase küla. Külas asub Dzirnavase bussipeatus.
Ciesengure

Ciesengure on küla ("mazciems") Lätis Ventspilsi piirkonnas Ugāle valla põhjaosas. Ciesengure jääb valla keskusest Ugālest 3,8, piirkonna keskusest Ventspilsist 40,7 ja Riiast 154,3 kilomeetri kaugusele.
Küla asub Engure jõe kaldal. Looduskaitse all on Vecmatiši tamm.
Cirkale

Cirkale on küla ("mazciems") Lätis Ventspilsi piirkonnas Ugāle valla lõunaosas. Cirkale jääb valla keskusest Ugālest 15,1, piirkonna keskusest Ventspilsist 53,2 ja Riiast 161 kilomeetri kaugusele.
Küla on tekkinud endise Cirkale karjamõisa juurde ("Zirkaln"). Külas asub mälestusmärk külas 7. märtsil 1945 toimunud lahingus hukkunutele. Regionaalse kaitse all on sealsed Laukgaļi ja Būdiņi muinaskalmed.
Māteri

Māteri on küla ("ciems") Lätis Ventspilsi piirkonnas Ugāle valla keskosas. Māteri jääb valla keskusest Ugālest 8,9, piirkonna keskusest Ventspilsist 47,1 ja Riiast 160,2 kilomeetri kaugusele.
Küla on tekkinud endise Āze karjamõisa juurde ("Ahsen"). Asula jääb endisest Māteri karjamõisast ("Matern") lõunasse. Hiiepaik Māteri Kuradijälje kivi on muinsusmälestisena riikliku kaitse all. Māteri asulakoht on regionaalsekaitse all olev muinsusmälestis.
Modes

Modes on küla ("mazciems") Lätis Ventspilsi piirkonnas Ugāle valla põhjaosas. Modes jääb valla keskusest Ugālest 4,8, piirkonna keskusest Ventspilsist 38 ja Riiast 156,3 kilomeetri kaugusele.
Küla on tekkinud endise Modese karjamõisa juurde ("Moden"). Modeses asuv Modmuiža asulakoht on kohaliku kaitse all olev kultuurimälestis. Looduskaitse all on külas kasvav mänd ümbermõõduga 4.02 m.
Rāpati

Rāpati on küla ("mazciems") Lätis Ventspilsi piirkonnas Ugāle valla keskosas. Rāpati jääb valla keskusest Ugālest 11,5, piirkonna keskusest Ventspilsist 49,7 ja Riiast 163,1 kilomeetri kaugusele.
Küla asub Krēziņģe jõe kaldal. Külast kagus asuvad Rāpati muinaskalmed ehk Rootsi kalmistu on regionaalse kaitse all olev muinsusmälestis.
Sirgumi

Sirgumi on küla ("mazciems") Lätis Ventspilsi piirkonnas Ugāle valla lääneosas. Sirgumi jääb valla keskusest Ugālest 12,6, piirkonna keskusest Ventspilsist 50,7 ja Riiast 164,1 kilomeetri kaugusele.
Küla asub Vēždūka jõe kaldal. Sirgumi on tekkinud endise Sirgumi karjamõisa ("Sirgum") juurde. Sirgumi küla vana asukoht ja Sirgumi muinaskalmed on kohaliku kaitse all olevad muinsusmälestised.
Finantskapital

Finantskapital on iga raamatupidamiskohustuslase majanduslik ressurss, mille väärtust saab mõõta rahas. Finantskapital jaguneb kaheks: omakapital ja võõrkapital. Omakapital on raamatupidamiskohustuslase jääkväärtus peale varadest kohustuste maha arvamist. Võõrkapital on raamatupidamiskohustuslase varade moodustamise ajutiste allikate nimetus. 
Finantskapitali põhieesmärk on kasumi suurendamine. Kasum tagab ettevõtte jätkusuutlikkuse ja tulukuse. Kasumi suurenedes kasvab ka raamatupidamiskohustuslase finantskapital.
Põhikapital.
Põhikapital on raamatupidamiskohustuslase raha, mida kasutatakse põhivara ostmiseks, mis omakorda aitab raamatupidamiskohustuslasel kasumit teenida ja ei ole ostetud müügieesmärgiga. 
Tegurid, mis määravad põhikapitali nõuded
Stardikapital.
Stardikapital on ettevõtte alustamiseks vajaminev finantsressurss, mida saab mõõta rahas. Stardikapitali eesmärk on katta kulud, kuni laekuvad tulud, mis suudavad katta kulud. Stardikapitali suurus selgub äriplaani koostamise käigus. Stardikapital võib olla tooraine, seadmed, hooned, rajatised, maa või muu selline, mida saab mõõta rahas.
Algkapital.
Algkapital on vara, mida läheb vaja äri alustamiseks. Algkapital on see osa stardikapitalist, mida nimetatakse omakapitaliks, kuid võib olla ka see osa omakapitalist, mille ettevõtja ise ärisse paneb.
Rietfontein

Rietfontein on linn Lõuna-Aafrika Vabariigis Põhja-Kapimaa provintsis ZF Mgcawu ringkonnas, Dawid Kruiperi vallas.
Rietfontein asub Namiibia piiri vahetus läheduses, linnas on piiripunkt.
Lõuna-Aafrika Vabariigi 2011. aasta rahvaloenduse andmetel oli Rietfonteini elanikest värvilisi 92,50%, mustanahalisi aafriklasi 5,63%, India või Aasia päritolu inimesi 1,05%, valgeid 0,52% ja teisi 0,26%. Afrikaani keelt pidas emakeeleks 95,47% inimesi, viipekeelt 1,38%, tsvana keelt 1,00% ja inglise keelt 1,00%.
Siilike

Siilike on deminutiivne vorm sõnast siil. Siilike võib tähendada ka järgmist:
Vanderkloof

Vanderkloof on linn Lõuna-Aafrika Vabariigis Põhja-Kapimaa provintsis Pixley ka Seme ringkonnas Renosterbergi vallas. Vanderkloof asub Oranje jõe ääres.
Vanderkloof rajati Vanderkloofi tammi ehitajate majutamiseks.
Lõuna-Aafrika Vabariigi 2011. aasta rahvaloenduse andmetel oli Vanderkloofi elanikest värvilisi 45,28%, valgeid 35,18%, mustanahalisi aafriklasi 17,83%, India või Aasia päritolu inimesi 0,41% ja teisi 1,30%. Afrikaani keelt pidas emakeeleks 90,08% inimesi, inglise keelt 3,14%, koosa keelt 3,06% ja tsvana keelt 1,74%.
Horneburg

Horneburg on vald Hamburgist edelas Saksamaal Alam-Saksi liidumaal Stade kreisis. Valla pindala on 17,13 km². 31. detsembril 2017 elas seal 6170 inimest.
Ajalugu.
Horneburg kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Koonduslaager.
Teise maailmasõja ajal rajati Horneburgi koonduslaager. See oli Neuengamme koonduslaagri alamlaager. 1944. aasta oktoobrist 1945. aasta veebruarini sunniti umbes 200 ungari juudi naist ja 50 Hollandi naist töötama Philips-Valvo-Röhrenwerke jaoks ventiile tootes. Hollandi naisi sunniti ka töötama Horneburgi sadamas. Ungari naised tulid Auschwitz-Birkenau laagrist, hollandi naised toodi Ravensbrücki koonduslaagrist. 1945. aasta veebruari keskpaigas küüditas SS naised Porta Westfalica alamlaagrisse. 300 ungari naist, kes tulid Groß-Roseni alamlaagrist ja Auschwitzist, toodi Horneburgi 24. veebruaril 1945. Need naised viidi Bergen-Belsenisse 8. aprillil 1945, kuhu nad saabusid 11. aprillil.
Memoriaal.
22. oktoobril 1997 paigaldati Horneburgis Vordamm/Auedamm tänavaristile laagri asukohta mälestustahvliga kivi.
Transport.
Metroosüsteem S-Bahn Hamburg — rongidega liinil S3 — ja piirkondlik raudtee teenindavad Horneburgi raudteejaamas.
Dzirnavas (Zlēkase vald)

Dzirnavas on küla ("mazciems") Lätis Ventspilsi piirkonnas Zlēkase valla keskosas. Dzirnavas jääb valla keskusest Zlēkasest 4, piirkonna keskusest Ventspilsist 44,8 ja Riiast 172,3 kilomeetri kaugusele.
Küla asub Zlēkase Veskijärve kaldal. Looduskaitse all on Mežamuiža tammed, Mežamuiža pärn ja veel üks nimetu tamm.
Harkerville

Harkerville on asula Lõuna-Aafrika Vabariigis Lääne-Kapimaa provintsis Garden Route'i ringkonnas Bitou vallas.
Lõuna-Aafrika Vabariigi 2011. aasta rahvaloenduse andmetel oli Harkerville'i elanikest värvilisi 77,70%, valgeid 16,73% ja mustanahalisi aafriklasi 5,58%. Afrikaani keelt pidas emakeeleks 86,62% inimesi ja inglise keelt 13,38%.
Abavmala

Abavmala on küla ("mazciems") Lätis Ventspilsi piirkonnas Zlēkase valla lõunaosas. Abavmala jääb valla keskusest Zlēkasest 6,3, piirkonna keskusest Ventspilsist 47,1 ja Riiast 177,3 kilomeetri kaugusele.
Küla asub Abava jõe kaldal, küla lähistel suubub Abava Venta jõkke. Osa külast jääb Abava ürgoru loodusparki. Ka jääb külla osaliselt Galmici, Lejēji ja Muižarāji pankade kaitseala. Kaitstavatest puudest jäävad külla Zariņi tamm, üks pärn, üks mänd ja tamm. Muinsusmälestistest on regionaalse kaitse all Abavmuiža kultusekivi.
Laidzesciems

Laidzesciems (ka Laidze) on küla ("mazciems") Lätis Ventspilsi piirkonnas Zlēkase valla põhjaosas. Laidzesciems jääb valla keskusest Zlēkasest 7,2, piirkonna keskusest Ventspilsist 47,5 ja Riiast 169,3 kilomeetri kaugusele.
Külas asub regionaalse kaitse all olev arheoloogiamälestis Jaunbērzi asulakoht..
Pasilciems

Pasilciems on küla ("mazciems") Lätis Ventspilsi piirkonnas Zlēkase valla lääneosas. Pasilciems jääb valla keskusest Zlēkasest 8,8, piirkonna keskusest Ventspilsist 35,2 ja Riiast 182,6 kilomeetri kaugusele.
Küla asub Veļupīte oja kaldal. Pasilciemsi kalmistu juures asuvad regionaalse kaitse all olevad Pasilciemsi muinaskalmed..
Wittedrif

Wittedrif on asula Lõuna-Aafrika Vabariigis Lääne-Kapimaa provintsis Garden Route'i ringkonnas Bitou vallas.
Lõuna-Aafrika Vabariigi 2011. aasta rahvaloenduse andmetel oli Wittedrifi elanikest värvilisi 61,75%, mustanahalisi aafriklasi 21,46%, valgeid 15,37%, India või Aasia päritolu inimesi 0,88% ja teisi 0,49%. Afrikaani keelt pidas emakeeleks 84,36% inimesi, inglise keelt 8,77% ja koosa keelt 5,02%.
Riviersonderend

Riviersonderend on linn Lõuna-Aafrika Vabariigis Lääne-Kapimaa provintsis Overbergi ringkonnas Theewaterskloofi vallas.
Riviersonderend on asutatud 1923. aastal.
Lõuna-Aafrika Vabariigi 2011. aasta rahvaloenduse andmetel oli Riviersonderendi elanikest värvilisi 75,39%, mustanahalisi aafriklasi 12,60%, valgeid 10,94%, India või Aasia päritolu inimesi 0,50% ja teisi 0,59%. Afrikaani keelt pidas emakeeleks 86,53%, koosa keelt pidas emakeeleks 8,27% ja inglise keelt 3,08%.
Nottensdorf

Nottensdorf on vald Saksamaal Alam-Saksi liidumaal Stade kreisis. Valla pindala on 7,14 km². 31. detsembril 2017 elas seal 1467 inimest.
Ajalugu.
Nottensdorf kuulus 1180. aastal loodud vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast selle ülendamist Hannoveri kuningriigiks 1814. aastal – liidendas hertsogkonna reaaluniooni ning hertsogkonna territooriumist, sealhulgas Nottensdorfist sai 1823. aastal loodud Stade regiooni osa.
Külas asub Hans Muchi haud. Sellel paikneval ebaühtlasel plokil on nähtav kiri "HANS MUCH 1880–1932". Haua ümber on näha munakivid tema koerte nimedega.
Andrei Žukov

Andrei Aleksejevitš Žukov (vene keeles Андрей Алексеевич Жуков, 27. november 1938 – 15. veebruar 2006) oli vene afrikanist. 
Filoloogiateaduste doktor, professor, Peterburi Riikliku Ülikooli orientalistika teaduskonna afrikanistika kateedri juhataja. 
Stažeeris Tansaanias, oli suahiili keelt käsitlevate tööde autor.
Grünendeich

Grünendeich on vald Saksamaal Alam-Saksi liidumaal Stade kreisis. Valla pindala on 3,93 km². 31. detsembril 2017 elas seal 1899 inimest.
Grünendeich kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Guderhandviertel

Guderhandviertel on vald Saksamaal Alam-Saksi liidumaal Stade kreisis. Valla pindala on 8,93 km². 31. detsembril 2017 elas seal 1119 inimest.
Guderhandviertel kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Hakim Ziyech

Hakim Ziyech (araabia keeles حكيم زياش‎; sündinud 19. märtsil 1993 Drontenis Hollandis) on Maroko jalgpallur, kes mängib ründava poolkaitsjana Türgi kõrgliigaklubis Galatasaray ja Maroko jalgpallikoondises.
Ziyech on kogu oma klubikarjääri veetnud Hollandis. 2007. aastal liitus ta SC Heerenveeniga. 2012. aastal debüteeris ta klubi põhimeeskonnas.
2014. aasta augustis liitus ta Twentega. Hooajal 2014–15 lõi ta Hollandi kõrgliigas 11 väravat ja hooajal 2015–16 17 väravat.
2016. aasta augustis sõlmis ta viieaastase lepingu Amsterdami Ajaxiga. Hooajal 2017–18 valiti ta Hollandi kõrgliiga parimaks mängijaks. 2018. aastal valiti ta Ajaxi aasta mängijaks. Hooajal 2018–19 tuli ta Ajaxiga Hollandi meistriks.
2020. aastal sõlmis ta viieaastase lepingu Inglismaa kõrgliigaklubiga Londoni Chelsea.
Aastal 2023 siirdus ta laenule Galatasaraysse. Juunis 2024 vormistasid Chelsea ja Galatasaray ülemineku püsivaks.
Kuigi Ziyech on mänginud Hollandi noortekoondistes, kuulub ta alates 2015. aastast Maroko jalgpallikoondisse. Maroko koondises tegi ta debüüdi 9. oktoobril 2015 mängus Elevandiluuranniku vastu. Koondisekarjääri esimese värava lõi ta 27. mail 2016 sõprusmängus Kongo vastu.
Hiroshi Amano

Hiroshi Amano (jaapani keeles 天野 浩 Amano Hiroshi; sündinud 11. septembril 1960 Hamamatsus) on jaapani füüsik ja leiutaja, kes on spetsialiseerunud pooljuhttehnoloogiale.
2014. aastal anti talle, Isamu Akasakile ja Shuji Nakamurale Nobeli füüsikaauhind tõhusate sinise valgusega dioodide leiutamise eest.
Barry Barish

Barry Clark Barish (sündinud 27. jaanuaril 1936 Omahas) on Ameerika Ühendriikide eksperimentaalfüüsik. Ta on ekspert gravitatsioonilainete alal.
2017. aastal anti talle, Rainer Weissile ja Kip Thorne'ile Nobeli füüsikaauhind Laserinterferomeetrilise Gravitatsioonilainete Observatooriumi (LIGO) arendamise eest, mis muutis võimalikuks gravitatsioonilainete detekteerimise.
Kasper Dolberg

Kasper Dolberg Rasmussen (sündinud 6. oktoobril 1997 Silkeborgis) on Taani jalgpallur, kes mängib ründajana Belgia kõrgliigaklubis Anderlecht ja Taani jalgpallikoondises.
Ta alustas klubikarjääri kodulinna klubis Silkeborg IF.
2015. aastal liitus ta Hollandi kõrgliigaklubiga Amsterdami Ajax. Hollandi kõrgliigas debüteeris ta 2016. aasta augustis. Kohe esimesel hooajal lõi Dolberg Hollandi liigas 16 väravat. Samal hooajal valiti ta Hollandi liiga ja Ajaxi parimaks noormängijaks. Hooajal 2018–19 tuli ta Ajaxiga Hollandi meistriks.
2019. aasta augustis siirdus ta Prantsusmaa kõrgliigaklubisse Nice. Hooajal 2019/20 lõi ta Prantsusmaa kõrgliigas 11 väravat. Hooaja 2022/23 esimeses pooles oli ta laenul Hispaania kõrgliigaklubis Sevilla ja hooaja teises pooles Saksamaa kõrgliigaklubis TSG 1899 Hoffenheim.
Debüüdi Taani jalgpallikoondises tegi Dolberg 11. novembril 2016 mängus Kasahstani vastu. Koondisekarjääri esimese värava lõi ta 10. juunil 2017, kui MM-i valikmängus kohtuti taas Kasahstaniga. 2021. aasta Euroopa meistrivõistluste kaheksandikfinaalis lõi ta kaks väravat Walesi vastu ning veerandfinaalis värava Tšehhi vastu. Dolberg kuulus Taani koondisse ka 2018. ja 2022. aasta maailmameistrivõistlustel.
David J. Thouless

David James Thouless (21. september 1934 Bearsden, Šotimaa – 6. aprill 2019 Cambridge) oli Suurbritannia füüsik. 
2016. aastal anti talle, Duncan Haldane'ile ja J. Michael Kosterlitzile Nobeli füüsikaauhind topoloogiliste faasisiirete teoreetilise avastamise eest tahkistes.
Hea (täpsustus)

HEA või Hea võib tähendada järgmist:
John Michael Kosterlitz

John Michael Kosterlitz (sündinud 22. juunil 1943 Aberdeenis) on šoti päritolu Suurbritannia ja Ameerika Ühendriikide füüsik.
2016. aastal anti talle, Duncan Haldane'ile ja David Thoulessile Nobeli füüsikaauhind topoloogiliste faasisiirete teoreetilise avastamise eest tahkistes.
Jens Toornstra

Jens Toornstra (sündinud 4. aprillil 1989 Leiderdorpis) on Hollandi jalgpallur, kes mängib poolkaitsjana Hollandi kõrgliiga klubis Feyenoord.
Ta alustas klubikarjääri 2009. aastal ADO Den Haagis, kus mängis kolm ja pool hooaega. 2013. aasta jaanuaris liitus ta FC Utrechtiga. Hooajal 2013–14 lõi Toornstra Hollandi kõrgliigas 12 väravat.
2014. aasta augustis liitus ta 3,5 miljoni euro eest Feyenoordiga, kellega sõlmis nelja-aastase lepingu. Hooajal 2016–17 tuli ta Feyenoordiga Hollandi meistriks. Samal hooajal lõi Toornstra liigas 14 väravat.
Hollandi jalgpallikoondises tegi Toornstra debüüdi 7. juunil 2013 sõprusmängus Indoneesia vastu.
Herman (eesnimi)

Herman on mehenimi.
2018. aasta 1. jaanuari seisuga oli see Eestis populaarsuselt 425. mehenimi. 1. jaanuari 2018 seisuga oli Eestis eesnimi Herman 210 mehel.
2025. aasta 1. jaanuari seisuga oli see Eestis populaarsuselt 345. mehenimi – eesnimi Herman oli 369 mehel. Herman oli keskmiselt 16 aasta vanune (mediaanvanus oli 8). Kõige populaarsem on eesnimi Herman vanuserühmas 0–4, kus neid oli 10 000 elaniku kohta 16,81.
2019. aasta Euroopa sisemeistrivõistlused kergejõustikus

2019. aasta Euroopa sisemeistrivõistlused kergejõustikus olid 35. Euroopa sisemeistrivõistlused kergejõustikus, mis toimusid 1.–3. märtsini Suurbritannias Glasgow's Emirates Arenal.
Varem on Glasgow's toimunud Euroopa sisemeistrivõistlused 1990. aastal.
Võistlustel osales 637 sportlast 49 riigist. Eestit esindas neli sportlast: Merilyn Uudmäe ja Tähti Alver kolmikhüppes ning Karl Robert Saluri ja Janek Õiglane seitsmevõistluses.
Kolmel päeval toimus kokku 26 võistlusala. 
Tulemused.
Mehed.
60 m.
&lt;br&gt;Finaal: 2. märts
&lt;br&gt;Osavõtjaid: 45
&lt;br&gt;[Ametlikud tulemused]
400 m.
&lt;br&gt;Finaal: 2. märts
&lt;br&gt;Osavõtjaid: 22
&lt;br&gt;&lt;br&gt;Ametlikud tulemused: [Eeljooks] - [Poolfinaal] - [Finaal]
800 m.
&lt;br&gt;Finaal: 3. märts
&lt;br&gt;Osavõtjaid: 34
&lt;br&gt;[Ametlikud tulemused]
1500 m.
&lt;br&gt;Finaal: 3. märts
&lt;br&gt;Osavõtjaid: 28
&lt;br&gt;[Ametlikud tulemused]
3000 m.
&lt;br&gt;Finaal: 2. märts
&lt;br&gt;Osavõtjaid: 34
&lt;br&gt;[Ametlikud tulemused]
60 m tõkkejooks.
&lt;br&gt;Finaal: 3. märts
&lt;br&gt;Osavõtjaid: 30
&lt;br&gt;[Ametlikud tulemused]
4x400 m teatejooks.
&lt;br&gt;Finaal: 3. märts
&lt;br&gt;Osavõtjaid:6
&lt;br&gt;[Ametlikud tulemused]
Kõrgushüpe.
&lt;br&gt;Finaal: 2. märts
&lt;br&gt;Osavõtjaid: 19
&lt;br&gt;[Ametlikud tulemused]
Teivashüpe.
&lt;br&gt;Finaal: 2. märts
&lt;br&gt;Osavõtjaid: 14
&lt;br&gt;[Ametlikud tulemused]
Kaugushüpe.
&lt;br&gt;Finaal: 3. märts
&lt;br&gt;Osavõtjaid: 13
&lt;br&gt;[Ametlikud tulemused]
Kolmikhüpe.
&lt;br&gt;Finaal: 3. märts
&lt;br&gt;Osavõtjaid: 19
&lt;br&gt;[Ametlikud tulemused]
Kuulitõuge.
&lt;br&gt;Finaal: 1. märts
&lt;br&gt;Osavõtjaid: 18
&lt;br&gt;[Ametlikud tulemused]
Seitsmevõistlus.
&lt;br&gt;Finaal: 2.–3. märts
&lt;br&gt;Osavõtjaid: 12
&lt;br&gt;[Ametlikud tulemused]
Naised.
60 m.
&lt;br&gt;Finaal: 2. märts
&lt;br&gt;Osavõtjaid: 43
&lt;br&gt;[Ametlikud tulemused]
400 m.
&lt;br&gt;Finaal: 2. märts
&lt;br&gt;Osavõtjaid: 37
&lt;br&gt;[Ametlikud tulemused]
800 m.
&lt;br&gt;Finaal: 3. märts
&lt;br&gt;Osavõtjaid: 21
&lt;br&gt;[Ametlikud tulemused]
1500 m.
&lt;br&gt;Finaal: 3. märts
&lt;br&gt;Osavõtjaid: 23
&lt;br&gt;[Ametlikud tulemused]
3000 m.
&lt;br&gt;Finaal: 1. märts
&lt;br&gt;Osavõtjaid: 16
&lt;br&gt;[Ametlikud tulemused]
60 m tõkkejooks.
&lt;br&gt;Finaal: 3. märts
&lt;br&gt;Osavõtjaid: 28
&lt;br&gt;[Ametlikud tulemused]
4x400 m teatejooks.
&lt;br&gt;Finaal: 7. märts
&lt;br&gt;Osavõtjaid: 6
&lt;br&gt;[Ametlikud tulemused]
Kõrgushüpe.
&lt;br&gt;Finaal: 3. märts
&lt;br&gt;Osavõtjaid: 26
&lt;br&gt;[Ametlikud tulemused]
Teivashüpe.
&lt;br&gt;Finaal: 2. märts
&lt;br&gt;Osavõtjaid: 19
&lt;br&gt;[Ametlikud tulemused]
Kaugushüpe.
&lt;br&gt;Finaal: 3. märts
&lt;br&gt;Osavõtjaid: 19
&lt;br&gt;[Ametlikud tulemused]
Kolmikhüpe.
&lt;br&gt;Finaal: 3. märts
&lt;br&gt;Osavõtjaid: 18
&lt;br&gt;[Ametlikud tulemused]
Kuulitõuge.
&lt;br&gt;Finaal: 3. märts
&lt;br&gt;Osavõtjaid: 17
&lt;br&gt;[Ametlikud tulemused]
Viievõistlus.
&lt;br&gt;Finaal: 1. märts
&lt;br&gt;Osavõtjaid: 12
&lt;br&gt;[Ametlikud tulemused]
Tsonga keel

Tsonga keel (tsonga keeles "Xitsonga") on bantu keelte hulka kuuluv keel, mida Lõuna-Aafrikas kõnelevad tsongad.
Hollern-Twielenfleth

Hollern-Twielenfleth on vald Saksamaal Alam-Saksi liidumaal Stade kreisis. Valla pindala on 20,46 km². 31. detsembril 2017 elas seal 3436 inimest.
Kogukond paikneb Altes Landis (vana maa), Euroopa suurimas puuviljaaias, otse Elbe alamjooksu ääres (saksa: "Unterelbe") Stade ja Hamburgi vahel. Hollerni ja Twielenflethi kõrval on veel Bassenfleth.
Ajalugu.
1059. aastal asutati Twielenflethi kreis. Siis kuulus see vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ning hertsogkonna territooriumist, sealhulgas Hollernist ja Twielenflethist, sai 1823. aastal loodud Stade regiooni osa. 1976. aastast on olemas kogukond Twielenfleth, mis toetab linna nime säilitamist.
Mittelnkirchen

Mittelnkirchen (alamsaksa: Mittelskark) on vald Saksamaal Alam-Saksi liidumaal Stade kreisis. Valla pindala on 7,02 km². 31. detsembril 2017 elas seal 1082 inimest.
Ajalugu.
Mittelnkirchen kuulus ilmalikus mõttes 1180. aastal loodud vürstlikku Bremeni peapiiskopkonda. Kuid vaimulikus mõttes kuulus Mittelnkirchen Verdeni piiskopkonda. 16. sajandi keskpaigas võtsid elanikud omaks luterluse. Tilly juhitud Katoliikliku Liiga okupatsiooni ajal (1628–1630) kannatasid nad vastureformatsiooni katsete all.
1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Mittelnkirchenist, sai 1823. aastal loodud Stade regiooni osa.
Neuenkirchen (Altes Land)

Neuenkirchen ("Neuenkirchen im Alten Land") on vald Altes Landis Saksamaal Alam-Saksi liidumaal Stade kreisis.
Valla pindala on 8,04 km². 31. detsembril 2017 elas seal 799 inimest.
Ajalugu.
Neuenkirchen kuulus 1180. aastal loodud vürstlikku Bremeni peapiiskopkonda. Kuid vaimulikus mõttes kuulus Neuenkirchen Verdeni piiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi – mille katkestas Taani okupatsioon (1712–1715) – ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Neuenkirchenist, sai 1823. aastal loodud Stade regiooni osa.
Steinkirchen (Altes Land)

Steinkirchen ("Steinkirchen im Alten Land") on vald Saksamaal Alam-Saksi liidumaal Stade kreisis. Valla pindala on 9,55 km². 31. detsembril 2017 elas seal 1644 inimest.
Steinkirchen kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Balje

Balje on vald Saksamaal Alam-Saksi liidumaal Stade kreisis. Valla pindala on 58,09 km². 31. detsembril 2017 elas seal 984 inimest.
Balje kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Freiburg/Elbe

Freiburg (ametlikult "Freiburg an der Elbe"; lühidalt Freiburg/Elbe; alamsaksa "Freiborg/Elv" või "Freiborg") on vald Saksamaal Alam-Saksi liidumaal Stade kreisis. Valla pindala on 34,11 km². 31. detsembril 2017 elas seal 1858 inimest.
Ajalugu.
Freiburg kuulus 1180. aastal loodud vürstlikku Bremeni peapiiskopkonda. 16. sajandi keskpaigas võttis Freiburg omaks luterluse. Tilly juhitud Katoliikliku Liiga okupatsiooni ajal (1628–1630) kannatas Freiburg uuestikatoliseerimise katsete all.
1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Freiburgist, sai 1823. aastal loodud Stade regiooni osa.
Kiievi Patriarhaadi Ukraina Õigeusu Kirik

Kiievi Patriarhaadi Ukraina Õigeusu Kirik (ukraina keeles Українська православна церква Київського патріархату) oli aastatel 1992–2018 Ukrainas tegutsenud kanooniliselt tunnustamata õigeusu kirik.
Ajalugu.
Iseseisva kirikuna.
KPUÕK tekkis Vene Õigeusu Kirikust lahkulöömise tulemusena. KPUÕK võttis asutamisest peale patriootliku hoiaku. KPUÕK toetas 2013.–2014. aastal Euromaidani vägivallas kannatada saanud meeleavaldajaid neile varjupaiga andmisega. 2018. aastal sai KPUÕK ametliku heakskiidu projektile rajada Dnipro linna Donbassi sõjas langenud sõjaväelaste mälestuskirik, kuid ei saavutatud kokkulepet asukoha osas.
Autokefaaalia ja ühinemise küsimus.
2018. aastal algas ühtse autokefaalse Ukraina Õigeusu Kiriku rajamine. Sama aasta sügisel toimusid KPUÕK, Ukraina Autokefaalse Õigeusu Kiriku ja Moskva Patriarhaadi Ukraina Õigeusu Kiriku esindajate vahel läbirääkimised, mille eesmärk oli leppida kokku ühtse autokefaalse Ukraina õigeusu kiriku asutava ühendkogu toimumine ning kellest peaks saama selle kiriku juht. 
Enne UÕK asutamist saatsid KPUÕK juhid oma kiriku laiali, et ühineda moodustatava UÕK-ga. 9. mail 2019 väitis endine KPUÕK juht Filaret, et KPUÕK ei ole likvideeritud, kuid Ukraina kultuuriministeeriumi arvates lõpetas KPÕUK 2018. aasta detsembris eksisteerimise.
Juhtimine.
KPUÕK eestseisjad kandsid tiitlit Kiievi ja kogu Vene-Ukraina patriarh ("Патріарх Київський і всієї Руси-України"). Aastatel 1992–1995 kandis seda tiitlit Vladimir, seejärel aastatel 1995–2018 tema järglane Filaret.
Liikmed.
Kirikuvahetus.
Ukraina kultuuriministeeriumi andmetel vahetasid aastatel 2014–2017 kahekümnes oblastis umbes 80 kogudust oma kiriklikku alluvust, minnes Moskva Patriarhaadi Ukraina Õigeusu Kirikust üle KPUÕK-sse. Kõige suurem oli kirikuvahetus Ternopili ja Rivne oblastites. 2015. aasta aprillis liitus KPUÕK-ga kaheksa Ukraina Autokefaalse Õigeusu Kiriku kogudust. 2016. aasta suvel liitus KPUÕK-ga veel 11 UAÕK kogudust.
Liikmeskond enne likvideerimist.
2018. aasta alguses oli KPUÕK-l Ukraina kultuuriministeeriumi andmetel 4807 aktiivset kogudust ja 62 kloostrit. 2018. aasta sügisel Ukraina elanike seas läbi viidud usuliste tõekspidamiste uuringu kohaselt seostas 45,2% õigeusklikest end KPUÕK-ga ning 16,9% seostas end MPUÕK-ga.
Taastamine.
Filaret kutsus 20. juuniks 2019 Kiievi Püha Vladimiri katedraali kokku likvideeritud KPUÕK kohaliku kirikukogu, mis kuulutas KPUÕK laialisaatmise tühiseks ja KPUÕK sisuliselt taastatuks. Filaret lisas, et tal on õigus saada endale kõik UÕK Kiievi kogudused ja kloostrid. Piiskoppidest osalesid kirikukogul peale Filareti veel ülempiiskop Ioasaf (Šõbajev) ja piiskop Peetrus (Moskaljov). UÕK keelas sellel kirikukogul osalenud munkpreester Eelijal (Zelenskõi) ja arhimandriit Andreasel (Marutšak) tähtajaliselt vaimulikuna teenimise. Arhimandriit Andreasele määras karistuse Kiievi ja kogu Ukraina metropoliit Epifanius (Dumenko), kes nimetas põhjendusena Andrease katset haarata võim Kiievi Püha Theodosiuse kloostris. Vaimulikuna teenimise keelu kehtivusajaks määras ta kolm kuud. Munkpreester Eelijale määrati pooleaastane vaimulikuna teenimise keeld.
Kiievi metropoliit

Kiievi metropoliit on Kiievi juhtivate õigeusu metropoliitide kohta kasutatav üldnimetus. 
Ajalugu.
Esimene Kiievi metropoliidi tiitlit kandnud vaimulik oli 10. sajandi lõpus tegutsenud Mihhail I.
Bafuti fonn

Bafuti fonn on Bafuti ja ümberkaudsete alade traditsiooniline valitseja Kamerunis.
Tuntuim Bafuti fonn oli Achirimbi II (valitses 1932–1968), kes võõrustas Gerald Durrelli ja keda on kirjeldatud Durrelli raamatutes.
Upesciems (Zlēkase vald)

Upesciems on küla ("mazciems") Lätis Ventspilsi piirkonnas Zlēkase valla idaosas. Upesciems jääb valla keskusest Zlēkasest 3,9, piirkonna keskusest Ventspilsist 39,9 ja Riiast 177,7 kilomeetri kaugusele.
Küla asub Venta jõe paremal kaldal. Riikliku kaitse all on Pabērzkalnsi muinaskalmed, linnamägi ja asulakoht.
Vāverciems

Vāverciems (ka Dzīkļi) on küla ("mazciems") Lätis Ventspilsi piirkonnas Zlēkase valla loodeosas. Vāverciems jääb valla keskusest Zlēkasest 5,5, piirkonna keskusest Ventspilsist 34,6 ja Riiast 179,4 kilomeetri kaugusele.
Küla asub Venta jõe paremal kaldal. Küla lähistel kasvav mänd (kõrgus 17, ümbermõõt 3.6 m) on looduskaitse all. Sealsed Dzīkļi muinaskalmed on regionaalse kaitse all.
Krievbūdas

Krievbūdas (ka Bētciems) on küla ("mazciems") Lätis Ventspilsi piirkonnas Zirase valla keskosas. Krievbūdas jääb valla keskusest Zirasest 7,3, piirkonna keskusest Ventspilsist 35,6 ja Riiast 199,3 kilomeetri kaugusele.
Sise

Sise on küla ("mazciems") Lätis Ventspilsi piirkonnas Zirase valla keskosas. Sise jääb valla keskusest Zirasest 6,4, piirkonna keskusest Ventspilsist 34,7 ja Riiast 198,4 kilomeetri kaugusele.
Küla asub Užava jõe kaldal. Sise asulakoht ja Sise muinaskalmed on regionaalse kaitse all. Ratnieki muinaskalmed on kohaliku kaitse all olev arheoloogiamälestis. Looduskaitse all on tamm ümbermõõduga 6.67 m.
Tlingiti keel

Tlingiti keel on Ameerika Ühendriikides ja Kanadas räägitav keel, mis kuulub naa-dene keelkonda.
Umbes 3000 tlingitist räägib tlingiti keelt emakeelena 1242 inimest, neist 2 Kanadas. Kanadas oli 2016. aastal 225 inimest, kes oskasid tlingiti keelt.
Tlingiti keel jaguneb 5 põhimurdeks: põhjatlingiti (Yakutati murre), üleminekumurre, lõunamurre (Sanya ja Heinya), sisemaatlingiti (Kanadas) ja väljasurnud Tongassi tlingiti murre.
Tlingiti keel on toonikeel (2-3 tooni, vaid Tonglassi tlingitis ei olnud toone).
Sõnajärg on SOV.
Souad Mekhennet

Souad Mekhennet (sündinud aastal 1978 Frankfurdis) on Saksamaa ajakirjanik.
Ta sündis 1978. aastal Frankfurdis türklannast ema ja marokolasest isa tütrena. Ta kasvas üles Saksamaal, kuid ta on viibinud lapsena ka Marokos (vanaema juures). Ta on lõpetanud Frankfurdi Goethe Ülikooli.
Ta on kirjutanud ka raamatuid. Tema raamat "I Was Told to Come Alone: My Journey Behind the Lines of Jihad" ilmus 2017. aastal New Yorgis kirjastuse Henry Holt and Co väljaandena. 
2018. aastal ilmus see raamat kirjastuse Sinisukk väljaandena eestikeelses tõlkes pealkirjaga "Mul kästi tulla üksi: minu teekond džihaadi tagalasse", tõlkija Karin Suursalu.
Misgund

Misgund on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Kou-Kamma vallas.
Lõuna-Aafrika Vabariigi 2011. aasta rahvaloenduse andmetel oli Misgundi elanikest värvilisi 57,35%, mustanahalisi aafriklasi 40,24%, valgeid 0,72%, India või Aasia päritolu inimesi 0,24% ja teisi 1,45%. Afrikaani keelt pidas emakeeleks 65,54% inimesi, koosa keelt 29,16%, ndebele keelt 1,45%, tsvana keelt 1,20% ja inglise keelt 0,72%.
Kenton-on-Sea

Kenton-on-Sea on linn Lõuna-Aafrika Vabariigis Ida-Kapimaa provintsis Sarah Baartmani ringkonnas Ndlambe vallas. Linn asub India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Kenton-on-Sea elanikest mustanahalisi aafriklasi 80,50%, valgeid 17,37%, värvilisi 1,36%, India või Aasia päritolu inimesi 0,19% ja teisi 0,60%. Koosa keelt pidas emekeeleks 71,41% inimestest, inglise keelt 20,23% ja afrikaani keelt 5,67%.
Ashley Westwood

Ashley Roy Westwood (sündinud 1. aprillil 1990 Nantwichis) on Inglismaa jalgpallur, kes mängib poolkaitsjana Major League Socceri (MLS) klubis Charlotte.
Ta alustas klubikarjääri 2008. aastal Crewe Alexandras, kellega mängis kolm hooaega Inglismaa tugevuselt neljandas liigas League Two.
2012. aasta augustis sõlmis ta nelja-aastase lepingu Inglismaa kõrgliiga klubiga Aston Villa. 25. novembril 2013 lõi ta mängus West Bromwich Albioni vastu oma esimese värava Premier League'is. Westwood mängis Aston Villas kokku viiel hooajal, millest neli hooaega Premier League'is.
2017. aasta jaanuaris sõlmis ta kolme ja poole aastase lepingu Inglismaa kõrgliigaklubiga Burnley. 2019. aastal valiti ta Burnley aasta mängijaks. Burnleys mängis Westwood kokku viis ja pool hooaega.
2023. aasta jaanuaris sõlmis ta lepingu.
Cheikhou Kouyaté

Cheikhou Kouyaté (sündinud 21. detsembril 1989 Dakaris) on Senegali jalgpallur, kes mängib keskpoolkaitsjana Inglismaa kõrgliigaklubis Nottingham Forest ja Senegali jalgpallikoondises. Ta on koondise kapten.
Ta alustas klubikarjääri kodulinnas Dakaris. 2006. aastal suundus ta Belgiasse, liitudes RWDM Brusselsiga. Alates hooajast 2009–10 mängis ta Belgia suurklubis Anderlecht, kellega tuli neli korda Belgia meistriks.
2014. aasta juunis sõlmis ta nelja-aastase lepingu Inglismaa kõrgliigaklubiga West Ham United. Seal mängis Kouyaté kokku neli hooaega.
2018. aasta augustis liitus ta Crystal Palace'iga, ja mängis seal samuti neli hooaega.
2022. aasta augustis sõlmis ta kaheaastase lepingu äsja Inglismaa kõrgliigasse tõusnud Nottingham Forestiga.
Kouyaté tegi debüüdi Senegali jalgpallikoondises 2012. aastal. Samal aastal kuulus ta Senegali võistkonda 2012. aasta suveolümpiamängudel. Ta on kuulunud Senegali koondisse 2018. aasta maailmameistrivõistlustel ning neljadel Aafrika rahvaste karikavõistlustel. 2022. aastal tuli ta Senegali koondisega Aafrika meistriks.
Declan Rice

Declan Rice (sündinud 14. jaanuaril 1999 Kingston upon Thamesis) on Inglismaa jalgpallur, kes mängib keskkaitsja või kaitsva poolkaitsjana Premier League'i klubis Arsenal ja Inglismaa jalgpallikoondises.
Aastatel 2006–2014 mängis Rice Chelsea noorteakadeemias. 2014. aastal liitus ta West Ham Unitediga. Debüüdi West Ham Unitedi põhimeeskonnas tegi ta hooaja 2016–17 viimases mängus Burnley vastu. Alates järgmisest hooajast on ta kuulunud West Ham Unitedi põhikoosseisu. 2018. aasta detsembris sõlmis ta klubiga uue pika lepingu. 12. jaanuaril 2019 lõi ta mängus Arsenali vastu oma esimese värava Inglismaa kõrgliigas.
Kuna tema vanavanemad on pärit Iirimaal, oli tal koondises võimalik esindada Iirimaad. Kuigi Rice kuulus Iirimaa noortekoondistesse ja ta jõudis teha debüüdi ka Iirimaa jalgpallikoondises, avaldas ta 2019. aasta veebruaris siiski soovi mängida Inglismaa koondises. Inglismaa koondises tegi ta debüüdi 22. märtsil 2019 EM-i valikmängus Tšehhi vastu.
Labrags

Labrags on küla ("ciems") Lätis Ventspilsi piirkonnas Jūrkalne valla edelaosas. Labrags jääb valla keskusest Jūrkalnest 5, piirkonna keskusest Ventspilsist 53,7 ja Riiast 196,5 kilomeetri kaugusele. Külas asuvad Lejkalni ja Labragsi bussipeatused.
Küla asub Rīva jõe kaldal ja on tekkinud ajalooliste mõisate Labragsi ("Labraggen") ja Pilsberģa juurde. Osa ajaloolisest Labragsi külast jääb tänapäeval Saka valda ja kuulub seal Ulmale küla koosseisu.
Külas kasvavad kahe tüvega mänd ja mänd ümbermõõduga 3.33 meetrit on looduskaitse all.
Ošvalki

Ošvalki on küla ("ciems") Lätis Ventspilsi piirkonnas Jūrkalne valla põhjaosas. Ošvalki jääb valla keskusest Jūrkalnest 8,1, piirkonna keskusest Ventspilsist 42,5 ja Riiast 198,2 kilomeetri kaugusele. Külas asuvad Kaijase, Pūrvieta, Vecarāji ja Zaļkalni bussipeatused.
Külas kasvav sanglepp (kõrgus 19, ümbermõõt 5.35 m) on looduskaitse all.
Aastal 2019 oli külas 12 elanikku, aastal 2025 oli elanikke 13.
Richard Swinburne

Richard Swinburne (sündinud 26. detsembril 1934 Smethwickis Staffordshire'is Inglismaal) on Briti filosoof (religioonifilosoof), Briti Akadeemia liige. 
Swinburne on Jumala eksistentsi filosoofiliste argumentide mõjukas pooldaja.
Ta lõpetas 1957. aastal kiitusega Oxfordi Ülikooli bakalaureusekraadiga filosoofias, politoloogias ja majandusteaduse alal. Sai 1959. aastal Oxfordist doktorikraadi filosoofias ja 1960. aastal teoloogidiplomi.
Ta oli aastatel 1974–1984 Keele'i Ülikooli filosoofiaprofessor ja 1985–2002 Oxfordi Ülikooli kristliku religiooni filosoofia professor. 2002. aastast emeriitprofessor. Ta on töötanud peamiselt religioonifilosoofia, metafüüsika, epistemoloogia ja vaimufilosoofia vallas. Aastatel 1977–1981 ilmus Swinburne'il teismi filosoofilise analüüsi triloogia ja 1989–1998 kristlike doktriinide filosoofilise analüüsi tetraloogia. Ta on avaldanud töid ka teadusfilosoofia alal.
Swinburne oli anglikaan, kuid 1995. aastal vahetas usku ning hakkas õigeusklikuks.
Saksamaa eestlased

Saksamaa eestlased on Saksamaal elanud või elavad eestlased.
Eestlasi oli Saksamaal eriti palju esimestel aastatel pärast Teist maailmasõda. Eestlased viibisid tollal ajutistes DP-laagrites. Tollal tegutses laagrite juures mitu eesti kooli, näiteks Augsburgi Eesti Gümnaasium ja Geislingeni Eesti Gümnaasium. Baltimaade üliõpilased õppisid tollal Balti Ülikoolis.
Tänapäeval tegutsevad Saksamaal näiteks Berliini Eesti Kool ja Müncheni Eesti Kool.
Suurbritannia eestlased

Suurbritannia eestlased on Suurbritannias elanud või elavad eestlased.
Tänapäeval tegutsevad Suurbritannias näiteks Eesti Kool Londonis, Eesti Kool Põhja-Inglismaal, samuti tegutseb mitmeid organisatsioone, näiteks Inglismaa Eestlaste Ühing.
11. öölahingulennugrupp

11. öölahingulennugrupp (saksa keeles "Nachtschlahtgruppe 11", lühemalt "NSGr 11") oli Saksamaa õhujõudude Luftwaffe koosseisu kuulunud eestlaste poolt mehitatud üksus, mis loodi 127. luurelennugrupi baasil.
Ajalugu.
11. öölahingulennugrupp formeeriti 28. novembril 1943 Idritsa lennuväljal senise eestlastega mehitatud 127. luurelennugrupi kahe salga baasil. Grupi ülemaks jäi senine 127. luurelennugrupi ülem kapten (Hauptmann) Paul Lehmann. Uue üksuse formeerimisel säilitas senine 127. luurelennugrupi 2. salk oma numbri ning endine 3. salk sai uues grupis esimeseks. Tallinnas asunud 127. luurelennugrupi 1. salk jäi nüüdsest tegutsema üksiku mereluurelennusalgana ("1./SAGr 127"), mille ülemaks jäi ülemleitnant William Laanekõrb.
Öölahingulennugrupp sooritas (nagu nimigi viitab) öiseid pommituslende vastase lähitagalasse. 1944. aasta jaanuari keskel alanud Leningradi rinde vägede pealetung tõi veebruari alguseks sõja jälle Eesti piiridele. Seetõttu soovis Venemaal viibinud lennugrupp Eestisse tagasi pöörduda, et osaleda otseselt kodumaa kaitselahingutes. Veebruari alguses jõudsidki 1. ja 2. salga lennukid Jõhvi Tammiku lennuväljale. Lennuüksuse maapealne koosseis sõitis Idritsast Jõhvi rongiga ja jõudis pärale alles 20. veebruari paiku. Järgnevail kuudel pommitati Narva rinde taguseid sihtmärke.
Juuni alguses kolisid 1. ja 2. salk Rahkla lennuväljale, veidi enne jaanipäeva saabus Tammiku lennuväljale 25 värskelt Liibavi lennukooli lõpetanud lendurit. Neist kuus meest saadeti vanade salkade täienduseks, ülejäänutest moodustati uus 3. lennusalk, mille lennukiteks saadi Liepājast varem lennukoolile kuulunud Arado Ar 66 õppelennukid. 3. salk sooritas esimese lahingulennu 9. juulil 1944.
Kuni augusti keskpaigani pommitati sihtmärke Narva rinde tagalas, siis aga jõudis rinne ka Tartu alla ning üha rohkem lende tehti Tartu rindele. Augusti lõpul kolisid salgad Tartule lähemale – 1. ja 2. salk Adavere ning 3. salk Kärevere lennuväljale. Sealt jätkusid lennud kuni üksuse lahkumiseni Eestist septembris.
Eesti mahajätmine 1944. aasta septembris viis lennuväelaste võitlustahte alla. Öölahingulennugrupist lendas Liepājast väljalennul Rootsi üks He 50 ja üks Fokker CVE. Seetõttu otsustati Eesti lennuüksused laiali saata, otsus tehti meestele teatavaks 12. oktoobril 1944 Ida-Preisimaal Heiligenbeilis. Seejärel põgenesid veel neli meest ühel Fokkeril Rootsi. 11. öölahingulennugrupp likvideeriti Oderi-äärses Frankfurdis Kunersdorfi lennubaasis 21. oktoobril 1944.
Kayser's Beach

Kayser's Beach on asula Lõuna-Aafrika Vabariigis Ida-Kapimaa provintsis Buffalo City linnaringkonnas. Kayser's Beach asub India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Kayser's Beachi elanikest valgeid 53,52%, mustanahalisi aafriklasi 45,19%, värvilisi 1,00% ja teisi 0,14%. Inglise keelt pidas emakeeleks 44,91% inimesi, koosa keelt 40,89%, afrikaani keelt 12,20% ja viipekeelt 1,00%.
Riigiettevõte

Riigiettevõte on ettevõte, mille ainuomanik on riik.
Riigiettevõtted Eestis.
Üleminekuperioodil (1990–1992), 5. juulil 1990 kinnitas EV Valitsus Eesti Vabariigi riigiettevõtte põhimääruse. Riigiettevõtteks oli ettevõtlusega tegelev majandusüksus, mille omanikuks on Eesti Vabariik. Riigiettevõtena tegutsesid infrastruktuuriettevõtted: RE Eesti Energia, RE Balti Elektrijaam, RE Eesti Elektrijaam, RE Iru Elektrijaam, RE Põhja Elektrivõrgud, RE Lõuna Elektrivõrgud, RE Viru Elektrivõrgud, RE Saarte Elektrivõrgud, RE Tallinna Elektrivõrk, RE Eesti Energoremont, RE Energiamüük, RE Eesti Energia Õppekeskus, RE Eesti Energia Kommertskeskus, AS Eesti Põlevkivi, RE Eesti Telekom, RE Eesti Post, RE Eesti Lennujaamad, RE Tallinna Sadam, RE Eesti Raudtee, RE Eesti Metallieksport, RE Riigiarvutuskeskus.
2022. aasta jaanuari seisuga kuulus riigile osalus 28 äriühingus, sealhulgas oli riik ainuomanik 23 äriühingus ning enamusosalus kuulus riigile 4 äriühingus:
Jane Furse

Jane Furse on linn Lõuna-Aafrika Vabariigis Limpopo provintsis Sekhukhune ringkonnas, Makhuduthamaga valla halduskeskus.
Lõuna-Aafrika Vabariigi 2011. aasta rahvaloenduse andmetel oli Jane Furse'i elanikest mustanahalisi aafriklasi 99,60%, India või Aasia päritolu inimesi 0,28%, värvilisi 0,05% ja teisi 0,09%. Pedi keelt pidas emakeeleks 84,98% inimesi, svaasi keelt 3,55%, suulu keelt 3,09%, inglise keelt 2,77% ja ndebele keelt 1,22%.
Rahavoog

Rahavoog on reaalne või virtuaalne raha liikumine. See näitab raha ja raha ekvivalentide laekumisi ja väljamakseid ettevõtetes, projektides või finantstoodetes. Tihtipeale on see tähtis ettevõtte omanikele, kuna nad saavad jälgida, kui palju raha nad on saanud klientidelt, ning kui palju on neil olnud kulutusi (laenud, rent jms). 
Vaba rahavoog.
Vaba rahavoo all peetakse silmas raha, mida firma genereerib pärast väljaminekuid, et toetada enda operatsioone ning säilitada põhikapitali. Erinevalt puhaskasumist, on vaba rahavoog tasuvuse määraja, mis välistab kasumiaruande mitterahalised kulud ning sisaldab vara peale tehtud kulutusi ja muutusi käibekapitalis.
Ettevõtte rahavoog.
Ettevõtte rahavooaruanne koosneb 3st rahavoost: opereeriv rahavoog, finantseerimistegevuse rahavoog ja investeerimistegevuse rahavoog. Opereeriv rahavoog näitab, kui palju ettevõte teenib ja kulutab. Finantseerimistegevuse rahavoog näitab väljamakstud dividende, laenude tasumist ja aktsiate väljastamist, kuna need on rahavooga seotud sissetulekud/väljaminekud. Investeerimistegevuse rahavoog näitab ettevõtte raha eest vara, krundi või varustuse soetamist/müümist. Ettevõtte väärtuse määrab ära selle võime genereerida positiivset rahavoogu. Positiivne rahavoog näitab, et ettevõtte likviidsed varad kasvavad, mis võimaldab tasuda võlgasid, reinvesteerida oma ärisse, tasuda aktsionäridele, katta kulud ning luua varu tuleviku finantsilisteks väljakutseteks. Ettevõtte rahavood on finantsjuhtimise peamiseks uurimisobjektiks. Seetõttu on rahavoogude aruanne finantsjuhtimise seisukohast üks kõige olulisemaid finantsaruandeid. Samuti on võimalik positiivset rahavoogu tekitada läbi investeerimise, ostes aktsiaid odavalt ning müües kallimalt. See kehtib nii ettevõtte kui ka eraisiku puhul.
Krummendeich

Krummendeich (alamsaksa "Krummendiek") on vald Saksamaal Alam-Saksi liidumaal Stade kreisis. Valla pindala on 30,03 km². 31. detsembril 2017 elas seal 489 inimest.
Ajalugu.
Krummendeich kuulus vürstlikku Bremeni peapiiskopkonda. 16. sajandi keskpaigas võtsid elanikud vastu luterluse. Tilly juhitud Katoliikliku Liiga okupatsiooni ajal (1628–1630) kannatasid nad uuestikatoliseerimise katsete all.
1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1807. aastal annekteeris hertsogkonna üürike Vestfaali kuningriik, 1810. aastal annekteeris selle Prantsusmaa. 1813. aastal anti hertsogkond tagasi Hannoveri kuurvürstkonnale, mis – pärast ülendamist Hannoveri kuningriigiks 1814. aastal – liidendas hertsogkonna reaaluniooni ja hertsogkonna territooriumist, sealhulgas Krummendeichist, sai 1823. aastal loodud Stade regiooni osa.
Laine Turja

Laine Turja (kuni 1948 Laine Hein; 27. jaanuar 1926 Tallinn – 25. juuli 1996 Tallinn) oli Eesti kergejõustiklane.
Ta õppis Tallinna Linna 2. Tütarlaste Gümnaasiumis. 
Töötas mitmel pool (J. Tombi nimeline Klubi, Tallinna Vineeri- ja Mööblikombinaat) sekretäri-masinakirjutajana, sealhulgas ka Tallinna Kalevis ja Tallinna spordikomitees; aastatel 1967–1988 oli ta Kalevi kilehalli (selle kohal on praegu Tallinna Spordihall) komandant.
Sportlasena.
Kergejõustikutreeninguid alustas kevadel 1940, tema juhendaja oli Ilse Uus. 
Võistles 1940. aastal ÜENÜ Tallinna osakonna, aastatel 1942–1944 Tallinna Spordiklubi ja aastatel 1945–1948 Tallinna Kalevi liikmena. 
Tuli aastatel 1940–1948 100 m-s kaks korda, teatejooksudes 10 korda ja 1 km murdmaajooksus 1 korral Eesti ja Eesti NSV meistriks. Kuulus 5 korral teatejooksus Eesti rekordi püstitanud naiskonda. Kuulus 4 korda Eesti ja Eesti NSV koondisse.
Isiklikku.
Tema abikaasa oli poksija Raimond Turja.
Oederquart

Oederquart on vald Saksamaal Alam-Saksi liidumaal Stade kreisis. Valla pindala on 37,1 km². 31. detsembril 2017 elas seal 1043 inimest.
Oederquart kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Wischhafen

Wischhafen (alamsaksa "Wischhoben") on vald Saksamaal Alam-Saksi liidumaal Stade kreisis. Valla pindala on 33,68 km². 31. detsembril 2017 elas seal 2962 inimest.
Wischhafenist põhjas on Elbe jõgi. Idas on Lõuna-Elbe jõgi. Wischhafenist lõunas on Drochtersen. Põhja jäävad Freiburg ja Oederquart.
Ajalugu.
Wischhafen kuulus vürstlikku Bremeni peapiiskopkonda. 1648. aastal muudeti vürstlik peapiiskopkond Bremeni hertsogkonnaks, mida valitseti esmalt personaalunioonis Rootsi ja 1715. aastast Hannoveri krooniga. 1823. aastal hertsogkond kaotati ja selle territooriumist sai Stade regiooni osa.
Magneetshoogte

Magneetshoogte on linn Lõuna-Aafrika Vabariigis Limpopo provintsis Sekhukhune ringkonnas Makhuduthamaga vallas.
Lõuna-Aafrika Vabariigi 2011. aasta rahvaloenduse andmetel oli Magneetshoogte elanikest mustanahalisi aafriklasi 99,82% ja valgeid 0,18%. Pedi keelt pidas emakeeleks 98,22%, svaasi keelt 0,98% ja suulu keelt 0,45%.
Matibidi

Matibidi on asula Lõuna-Aafrika Vabariigis Mpumalanga provintsis Ehlanzeni ringkonnas Thaba Chweu vallas.
Lõuna-Aafrika Vabariigi 2011. aasta rahvaloenduse andmetel oli Matibidi elanikest mustanahalisi aafriklasi 99,60%, India või Aasia päritolu inimesi 0,11%, valgeid 0,09%, värvilisi 0,09% ja teisi 0,11%. Pedi keelt pidas emakeeleks 96,13% inimesi, suulu keelt 0,84% ja sotho keelt 0,79%.
Pudimoe

Pudimoe (ka Pudumong) on linn Lõuna-Aafrika Vabariigis Loodeprovintsis Dr Ruth Segomotsi Mompati ringkonnas Suur-Taungi vallas. Pudimoe asub Vryburgist ligikaudu 50 km lõunas.
Lõuna-Aafrika Vabariigi 2011. aasta rahvaloenduse andmetel oli Pudimoe elanikest mustanahalisi aafriklasi 98,02%, värvilisi 1,04%, India või Aasia päritolu inimesi 0,49%, valgeid 0,19% ja teisi 0,23%. Tsvana keelt pidas emakeeleks 88,11% inimesi, inglise keelt 2,38%, sotho keelt 2,32%, suulu keelt 1,85%, afrikaani keelt 1,51% ja ndebele keelt 1,44%.
Groot-Jongensfontein

Groot-Jongensfontein on asula Lõuna-Aafrika Vabariigis Lääne-Kapimaa provintsis Garden Route'i ringkonnas India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Groot-Jongensfonteini elanikest valgeid 93,80%, mustanahalisi aafriklasi 3,38% ja värvilisi 2,82%. Afrikaani keelt pidas emakeeleks 92,86% inimesi, inglise keelt 5,06% ja tsvana keelt 1,19%.
Tentergate

Tentergate on linn Lõuna-Aafrika Vabariigis Ida-Kapimaa provintsis Chris Hani ringkonnas Enoch Mgijima vallas.
Kuni 1994. aastani kuulus Tentergate Ciskei bantustani koosseisu.
Lõuna-Aafrika Vabariigi 2011. aasta rahvaloenduse andmetel oli Tentergate'i elanikest mustanahalisi aafriklasi 99,33%, värvilisi 0,17%, India või Aasia päritolu inimesi 0,06%, valgeid 0,02% ja teisi 0,40%. Koosa keelt pidas emakeeleks 94,49% inimesi, inglise keelt 1,20% ja viipekeelt 0,75%.